കണ്ണിൽ കണ്ടവരെ കൊള്ളയടിച്ചും കൊന്നും മരുഭൂമിയിൽ ജീവിച്ചിരുന്നവനായി സഭാപിതാവായ യോഹന്നാൻ ക്രിസോസ്തമസ് നല്ല കള്ളനെ ചിത്രീകരിക്കുന്നു. സ്വന്തം സഹോദരൻ ഉൾപ്പെടെയുള്ളവർ അയാളുടെ കൊലപാതകവാസനയുടെ ഇരകളായതായി വിശുദ്ധ ഗ്രിഗോരിയോസും പറയുന്നു. ഇത്രയും പാതകങ്ങൾ നടത്തിയിട്ടു പോലും അവസാനം മാനസാന്തരപ്പെടുകയും ക്രിസ്തുവിൽ വിശ്വാസം അർപ്പിക്കുകയും ചെയ്യുകവഴി മോക്ഷപ്രാപ്തിക്ക് അർഹനാകുന്ന നല്ല കള്ളന്റെ അനുഭവം ക്രൈസ്തവ മതാദ്ധ്യാപനത്തിലെ ഗുണപാഠകഥകളിൽ പ്രധാനമാണ്.

മേരിയും ജോസഫും ഉണ്ണിയേശുവിനെ ഹേറോദേസിൽ നിന്നു രക്ഷപെടുത്താൻ അവനോടൊപ്പം ഈജിപ്തിലേക്ക് പലായനം ചെയ്ത വേളയിൽ കൊള്ളക്കാരാൽ ആക്രമിക്കപ്പെട്ടെന്നും കൊള്ളസംഘത്തിലുണ്ടായിരുന്ന ടൈറ്റസ് എന്ന നല്ല കള്ളൻ, ഈ ദമ്പതികളെ വെറുതെ വിടാൻ സഹകൊള്ളക്കാരനെ പ്രേരിപ്പിച്ചു എന്നും അറബ് ബാല്യ സുവിശേഷങ്ങൾ പറയുന്നു.

സുവിശേഷങ്ങളിൽ
മറ്റ് വിവരണങ്ങൾ
അനുസ്മരണങ്ങൾ
നുറുങ്ങുകൾ